Publication: Magyar Közlöny
Issue: MK-2002-52 (Year: 2002, Number: 52)
Era: 1990-2004
Section: 1993. évi III. törvény (a továbbiakban: Sztv.) több elõírása
Paragraph Index: 345

1. Az Alkotmánybíróság álláspontja szerint az indítvány a következõk miatt részben megalapozott. 1.1. Az Alkotmánybíróság elsõsorban a támadott rendelkezésekben az ápolt személy lakóhelyére vonatkozó elõírás alkotmányosságát érintõ kifogást bírálta el. Az Ör. 1. § idézett (1) bekezdése e rendelet területi és személyi hatályára vonatkozik. E rendelkezés alkotmányossági vizsgálatát az Alkotmánybíróság az Ör. másik támadott elõírásával, a 15. § (1) bekezdésével való összefüggésben végezte el. Ez utóbbi elõírás abban az esetben tette lehetõvé az ápolási díj megfizetését, ha az ápolásra szoruló, tartósan beteg személy terézvárosi lakóhellyel rendelkezik (ezen túl a jövedelmi helyzetére vonatkozó, az indítványozó által nem kifogásolt feltételt is megállapított).

Source: https://magyarkozlony.hu/hivatalos-lapok/377878860dcda654e9ead5e279443ceba6eefad9/dokumentumok/6bb8ee164dce1c1260d52ee76043ea0f57724deb/letoltes